Projektas, 2025-07-01

NUOTOLINIŲ MOKYMŲ LIETUVIŲ KALBOS LYGIO NUSTATYMO EGZAMINŲ VERTINTOJAMS PASLAUGŲ TECHNINĖ SPECIFIKACIJA

I. ĮVADINĖ DALIS

1. Perkančioji organizacija – Nacionalinė švietimo agentūra (toliau – PO, Pirkėjas) – įgyvendinanti Lietuvos Respublikos švietimo, mokslo ir sporto ministro 2021–2030 m. plėtros programos valdytojos 2023 m. rugpjūčio 11 d. įsakymu Nr. V-1063 patvirtintos 2021–2030 m. plėtros programos pažangos priemonės Nr. 12-003-03-01-03 projekto Nr. 10-069-P0001 „Kalbėkime Lietuvai“ (toliau – Projektas) projektines veiklas.
2. Informacija apie projektą. Projektas įgyvendina 2021–2030 metų švietimo plėtros programos pažangos priemonę Nr. 12-003-03-01-03 „Užtikrinti visiems prieinamą šiuolaikinį ugdymo turinį“ ir Nacionalinio pažangos plano tikslo Nr. 3 ,,Didinti švietimo įtrauktį ir veiksmingumą, siekiant atitikties asmens ir visuomenės poreikiams“ uždavinį Nr. 3.3 „Pritaikyti švietimo sistemą sklandžiai reemigravusių Lietuvos piliečių, lietuvių kilmės asmenų ir atvykusių užsieniečių integracijai bei gerinti sąlygas besimokančiųjų judumui“. Projekto tikslas – pagerinti užsienio lietuvių švietimo įtrauktį, plėtojant lietuvių kalbos testavimo sistemą, parengiant integruotas lietuvių kalbos metodines (mokymo) priemones ir organizuojant mokymus užsienio lietuvių švietime dirbantiems švietimo specialistams ir lituanistinio švietimo vykdytojams. 
Projektas vykdomas 2021‒2027 metų Europos Sąjungos fondų ir Bendrojo finansavimo lėšomis.
Pirkimo objektas–Perkamos dviejų nuotolinių mokymų lietuvių kalbos lygio nustatymo egzaminų vertintojams (toliau- Mokymai) organizavimo paslaugos (kiekvienų Mokymų trukmė – 2 dienos, 16 val.). Abeji Mokymai turi būti suorganizuoti ne vėliau kaip 10 mėnesių nuo sutarties įsigaliojimo.
3. Pirkimas skaidomas į dvi dalis:
3.1.  I pirkimo dalis – Mokymų darbotvarkių ir medžiagos parengimo bei lektorių paslaugos:
3.1.1. Mokymų (2 dienos, 16 val.) darbotvarkės ir medžiagos parengimo bei lektorių (26 val.) paslaugos, nurodytos šios techninės specifikacijos III skyriaus 16-18 punktuose. 
3.2. II pirkimo dalis – Mokymų organizavimo paslaugos:
[bookmark: _heading=h.ce6gv3ktdko]3.2.1. Mokymų organizavimo paslaugos, nurodytos Techninės specifikacijos IV skyriaus 19-20 punktuose.
4. Tikslinė grupė – ne mažiau nei 48 unikalūs (kituose vertintojų mokymuose nedalyvavę) lituanistinio švietimo įstaigų, Lietuvos bendrojo ugdymo mokyklų, ugdančių iš užsienio sugrįžusius lietuvius ir užsieniečius, taip pat bazinių Lietuvos mokyklų atstovai: esami vertintojai ir planuojantys tapti vertintojais.
5. Mokymų tikslas – į lietuvių kalbos pagal mokėjimo lygius testavimo sistemą įtraukti kuo daugiau vertintojų iš lituanistinio švietimo ir Lietuvos švietimo įstaigų, kad būtų sistemingai parengta kvalifikuotų vertintojų bazė, gebanti profesionaliai ir nuosekliai vertinti kalbėjimo, atvirųjų klausimų ir rašymo dalis, taikant standartizuotus metodus, pavyzdinius testų modelius ir praktines užduotis.
6. Terminai. Mokymų organizavimo, darbotvarkės parengimo ir lektorių paslaugos turi būti suteiktos per 10 mėnesių nuo Sutarties įsigaliojimo dienos: Mokymai vyks 2026 m. lapkričio 28-29 dienomis ir 2027 m. (PO patikslins laiką ne daugiau kaip prieš 90 kalendorinių dienų iki numatomų mokymų).





			II. BENDRIEJI REIKALAVIMAI

7. Visoje paslaugų teikimo metu naudojamoje dokumentacijoje (darbotvarkėje, lektorių mokomojoje medžiagoje, dokumentų formose, skelbimuose) privalo būti naudojami viešinimo ženklai: Europos Sąjungos emblema su teiginiu „Finansuoja Europos Sąjunga“, kurio viešinimo reikalavimai nurodyti interneto svetainėje https://2021.esinvesticijos.lt/igyvendinimas-1/viesinimas, PO logotipas, pateikiamas interneto svetainėje https://www.nsa.smm.lt/apie-nsa/nsa-logotipas, Lietuvos Respublikos švietimo, mokslo ir sporto ministerijos logotipas, pateikiamas interneto svetainėje https://smsm.lrv.lt/lt/administracine-informacija/ministerijos-logotipas ir projekto ,,Kalbėkime Lietuvai“ ženklai, kuriuos Pirkėjas pateiks Tiekėjui (-ams) po Sutarties įsigaliojimo per 4 kalendorines dienas.
8. Tiekėjas (-ai) užtikrina, kad be visų Mokymų dalyvių raštinio sutikimo nebūtų įrašoma, kopijuojama ir platinama Mokymų vaizdo ir (ar) garso medžiaga. Tiekėjas (-ai) turi turėti raštinius dalyvių sutikimus vaizdo ir garso medžiagos viešinimui ir tuos sutikimus pateikti PO. 
9. PO gali kontroliuoti mokymų įgyvendinimo kokybę, organizuoti Mokymų dalyvių apklausas, stebėti mokymus arba juose dalyvauti. Tiekėjas (-ai) privalo sudaryti sąlygas PO filmuoti, fotografuoti ir imti interviu (apklausti dėl mokymų kokybės, dėl dėstytos medžiagos ar pan.) iš dalyvių. 
10. Mokomosios medžiagos turinys turi būti nešališkas lyties, amžiaus, neįgalumo, gebėjimų, socialinės padėties, rasės, etninės priklausomybės, religijos ir įsitikinimų atžvilgiu.
11. Mokymų metu Tiekėjas (-ai) turi laikytis Negaliai jautrios kalbos gairių (prieiga: https://lygybe.lt/negaliai-jautrios-kalbos-gaires/?cn-reloaded=1) universalaus dizaino principų (prieiga: https://lygybe.lt/struktura-ir-kontaktai/zmoniu-su-negalia-teisiu-stebesenos-komisija/komisijos-tyrimai/); Teksto lengvai suprantama kalba rengimo gairių (prieiga: https://epublications.vu.lt/object/elaba:118341721/)
12. Dėl mokymo medžiagoje panaudotos vaizdo ir teksto medžiagos, dizainų, patentų, prekių pavadinimų, ženklų ir žymų autorių teisių atsako Tiekėjas (-ai).
13. Visi rezultatai ir su jais susijusios teisės, įgytos vykdant šį pirkimą, įskaitant autorines ir gretutines turtines (išskyrus neturtines autorių teises), yra Pirkėjo nuosavybė. Suteikiamos paslaugos yra autorių teisių objektai pagal Lietuvos Respublikos autorių teisių ir gretutinių teisių įstatymą, Tiekėjas (-ai) kartu su visais rezultatais visam laikui perduoda Pirkėjui Lietuvos Respublikos autorių teisių ir gretutinių teisių įstatyme nurodytas išimtines autorių turtines teises į minėtus autorių teisių objektus Lietuvoje ir už jos ribų bei leidžia Paslaugų gavėjui naudoti minėtus autorių teisių objektus visais Lietuvos Respublikos autorių teisių ir gretutinių teisių įstatyme nurodytais būdais.  
14. Tiekėjas (-ai) įsipareigoja neperduoti sukurtos lektorių medžiagos trečiajai šaliai, kitam fiziniam ar juridiniam asmeniui, netiražuoti jokia forma, jokiomis priemonėmis (elektroninėmis, mechaninėmis) be raštiško Teisių turėtojo sutikimo, nekopijuoti ar kitaip nelegaliai nedauginti ir nenaudoti asmeniniais tikslais.
15. Tiekėjas (-ai) atsako už Bendrojo duomenų apsaugos reglamento (BDAR) reikalavimų ir kitų teisės aktų laikymąsi mokymų įgyvendinimo metu.

III.  SPECIALIEJI REIKALAVIMAI MOKYMŲ DARBOTVARKIŲ IR MEDŽIAGOS RENGIMO BEI LEKTORIŲ PASLAUGOMS
 (I PIRKIMO DALIS)

  16. Tiekėjas, atsakingas už Mokymų darbotvarkių parengimą: 
  16.1. parengia ir pateikia PO, likus iki Mokymų 30 kalendorinių dienų, Mokymų darbotvarkes, kuriose turi būti suformuluotas tikslas, apibrėžtos ugdytinos (tobulintinos) kompetencijos, nurodytos temos ir potemės bei akademinės valandos, pateiktas lektorių sąrašas, numatytos pertraukos Mokymams kiekvieną dieną. 
  16.2. Mokymus sudaro dvi dalys: I dalis- pristatomos lituanistinio švietimo naujovės, projektas „Kalbėkime Lietuvai“, įvadas apie kalbos lygius, vertintojo darbo specifika, skirtingo amžiaus testuojamųjų ypatumai (suaugusieji, 14-17 m., 10–13 m. amžiaus grupės), II dalis- praktiniai užsiėmimai su trimis grupėmis po ne mažiau nei 8 asmenis.
16.3. Mokymų apimtis. Tiekėjas turi suorganizuoti dvejus Mokymus; kiekvienų Mokymų trukmė – 2 dienos; bendra vienų Mokymų trukmė – 16 valandų;
16.4. Mokymų trukmė valandomis tenkanti dalyviui- 16 val.
16.5. Pirmą Mokymų dieną gali dirbti 1 arba 2 lektoriai, antrą dieną privalo dirbti 3 lektoriai.
16.6. Pirmos dienos pirmoje dalyje kartu su Tiekėjo pasiūlytais bei PO patvirtintais lektoriais pranešimus (nemokamai) gali skaityti Lietuvos respublikos Švietimo, mokslo ir sporto ministerijos atstovai ir / ar Projekto darbuotojai, kuriuos pasiūlys PO. 
16.7. Tiekėjas turi sudaryti Mokymų darbotvarkę ir komunikuoti su PO parinktais bei Tiekėjo pasiūlytais ir PO patvirtintais lektoriais ir tiekėju, atsakingu už Mokymų organizavimą.
16.8. Numatoma pertraukų trukmė, nurodyta Darbotvarkėse: po 15 min dviem trumposioms pertraukoms ir 30 min. ilgajai pertraukai.
16.9. Mokymų pradžia numatoma 13 val., o pabaiga- 21 val. Lietuvos laiku.
17. Reikalavimai Mokymų lektorių (toliau-Lektorius(-iai)) paslaugoms ir medžiagai (2026 m. lapkričio 28-29 d. ir 2027 m. (konkreti data bus pateikta ne daugiau kaip prieš 90 kalendorinių dienų iki numatomų Mokymų)). Tiekėjas: 
17.1. užtikrina, kad Lektorius (-iai) vienuose Mokymuose dirbs ne mažiau nei 8 val. (kiekvieną dieną).
  17.2. su PO parinktais Mokymų lektoriais, kurių kontaktus perduoda PO, likus iki Mokymų ne mažiau kaip 35 dienoms, suderina jų dalyvavimo sąlygas, laiką.
  17.3. atsako už visą komunikaciją su Lektorius(-iai) iki Mokymų ir jų metu; užtikrina, kad lektoriai laikytųsi patvirtintos dienotvarkės;
        17.4. privalo aiškiai pažymėti mokymų medžiagos dalis, sukurtas ar sugeneruotas naudojant dirbtinio intelekto priemones. Tiekėjas atsako už pateikiamo turinio teisingumą, kokybę ir atitiktį Europos Sąjungos bei nacionalinių teisės aktų reikalavimams.
       17.5. paskiria atsakingą asmenį, į kurį PO galėtų kreiptis dėl teikiamų paslaugų ar atsiskaitymų, taip pat kilus problemoms Mokymų metu; reikalui esant (nenumatytų aplinkybių atveju), turi operatyviai pakeisti lektorių(-ius), ne žemesnės kvalifikacijos; 
  17.6. likus ne mažiau kaip 5 kalendorinėms dienoms iki Mokymų pradžios, Tiekėjas turi pateikti PO lektorių parengtą mokomąją medžiagą (skaidres ir (ar) dalijamąją medžiagą), ir (ar) papildomą informaciją elektroniniu formatu;
  17.7. pasibaigus Mokymams ne vėliau kaip per 5 kalendorines dienas lektoriai mokomąją medžiagą (el. formatu) perduoda už Mokymų organizavimą atsakingam tiekėjui, kuris ją išsiųs dalyviams (el. paštu).
18. Paslaugos turi būti teikiamos visą sutarties galiojimo laikotarpį. Paslaugų teikimas yra susijęs su II-os pirkimo dalies paslaugų teikimu, todėl vėluojant teikti II-os dalies paslaugas, gali būti stabdomas šios pirkimo dalies paslaugų sutarties vykdymas ir koreguojami terminai, taip kaip numatyta Paslaugų pirkimo pardavimo sutarties Bendrųjų sąlygų 21 punkte.

IV.  SPECIALIEJI REIKALAVIMAI MOKYMŲ ORGANIZAVIMO
PASLAUGOMS (II PIRKIMO DALIS)

19.  Reikalavimai Mokymų organizavimo paslaugoms: 
19.1. organizuojami dveji dviejų dienų (16 val.) trukmės Mokymai, kuriuose dalyvautų ne mažiau nei 48 unikalūs (kituose vertintojų mokymuose nedalyvavę) lituanistinio švietimo įstaigų, Lietuvos bendrojo ugdymo mokyklų, ugdančių iš užsienio sugrįžusius lietuvius ir užsieniečius, taip pat bazinių Lietuvos mokyklų atstovai: esami vertintojai ir planuojantys tapti vertintojais;
19.2. bendradarbiaujant su lektoriais bei su darbotvarkės ir medžiagos rengimo tiekėjais, Tiekėjas esant reikalui derina Mokymų techninius klausimus (skaidrių įkėlimo demonstravimą, įrangos veikimo priežiūrą ir kt.);
19.3. PO atlieka pirminį dalyvių registravimą ir pateikia Tiekėjui preliminarų dalyvių sąrašą likus ne mažiau 50 kalendorinių dienų iki Mokymų;
19.4. Tiekėjas privalo el. būdu surengti dalyvių apklausą dėl asmenų su negalia poreikio prieinamumo, kad Mokymuose pateikiama informacija būtų prieinama ir negalią, pvz., regos, turintiems asmenims. Siekiant išsiaiškinti dalyvių specialiuosius poreikius, anketos el. paštu išsiunčiamos likus ne mažiau nei 40 kalendorinių dienų iki Mokymų pradžios, kad lektoriai galėtų pritaikyti savo pranešimų medžiagą ir virtualią aplinką. Anketos turi būti perduotos PO likus ne mažiau kaip 25 kalendorinėms dienoms iki Mokymų pradžios;
     19.5. Tiekėjas privalo suderinti su Perkančiąja organizacija mokymų viešinimo ir reprezentavimo turinį bei naudojamas komunikacijos formas.
19.6. Mokymai turi vykti naudojant Microsoft Teams ar kitą virtualią aplinką, tinkančią vykdyti Mokymus, suderintą su PO: 
  19.7. likus ne mažiau kaip 5 kalendorinėms dienoms iki Mokymų pradžios, Tiekėjas turi pateikti PO ir dalyviams prisijungimo prie Mokymų nuorodą ir prisijungimo instrukcijas; 
  19.8. Prieš dieną iki Mokymų Tiekėjas išsiunčia dalyviams Dalyvio anketas su pranešimu dėl asmens duomenų tvarkymo, kurias dalyviai Mokymų dieną (prieš pat Mokymus) tiekėjui, atsakingam už organizavimo paslaugas, aiškinant užpildo ir išsiunčia Tiekėjui.
  19.9. Dalyvių prisijungimui ir registracijai Tiekėjas turi skirti ne mažiau kaip 15 min. Registracijos laikas darbotvarkėje nurodomas, bet į Mokymų laiką neįskaičiuojamas. 
  19.10.  Mokymų dalyviai turi prisijungti savo tikraisiais vardais ir pavardėmis; 
  19.11. Tiekėjas padaro Mokymų momentines ekrano nuotraukas nuotolinių mokymų pradžioje ir pabaigoje bei įrašą; įrašas turi būti kokybiškas (vaizdas ryškus, stabilus, garsas aiškus), sumontuotas, iškarpant perteklinius, nesusijusius su mokymu fragmentus; turi būti aiškiai matoma Mokymų užsklanda su viešinimo ženklais, pavadinimu, Mokymų data;
  19.12. Mokymų įrašas dalyviams teikiamas tik tuo atveju, jei Mokymai buvo įrašyti laikantis BDAR reikalavimų ir esant galiojančiam asmens duomenų tvarkymo teisiniam pagrindui. Kai įrašymas grindžiamas sutikimu, sutikimas turi būti išankstinis, laisva valia duotas, konkretus, informuotas ir nedviprasmiškas, o atsisakymas duoti sutikimą negali lemti draudimo dalyvauti mokymuose.
  19.13. Tiekėjas turi paskirti už techninį aptarnavimą atsakingą asmenį – techninį moderatorių, kuris:
  19.13.1 priima dalyvius į Mokymus, užtikrina jų prisijungimą vardu ir pavarde, turi teisę nepriimti nepatikimų dalyvių ir imasi visų įmanomų veiksmų užtikrinti kibernetinį saugumą visų mokymų metu; 
  19.13.2 sprendžia dalyvių ir lektorių prisijungimo problemas, atsako į dalyvių užklausas, padeda lektoriams virtualios aplinkos funkcionalumo panaudojimo klausimais (tokiais kaip ekrano pasidalijimas, virtualiosios lentos panaudojimas, dalyvių skirstymas į grupes); 
 19.13.3. atsako už Mokymų įrašą bei momentines nuotraukas nuotolinių mokymų pradžioje ir pabaigoje, bei jų išsaugojimą. 
 19.13.4. sprendžia kilusius techninius nesklandumus, tokius kaip internetinio ryšio trikdžiai, garso ar vaizdo kokybės sutrikimai, ir – reikalui esant – perkelia dalyvius į kitą virtualią mokymosi aplinką. 
19.13.5. jei dėl techninių ar kitų kliūčių nutrūksta ar sutrinka ryšys, Tiekėjas el. paštu informuoja dalyvius, kad Mokymai bus tęsiami po 45 min. kitoje virtualioje aplinkoje ir kad dalyviai bus pakviesti į  Mokymus atskiru el. laišku su kitos virtualios mokymosi aplinkos nuoroda. 
20. Per 14 kalendorinių dienų po Mokymų įgyvendinimo Tiekėjas atsiunčia PO:
20.1. Mokymų dalyvių registracijos duomenis, dalyvių anketas, dalyvių sąrašą, patvirtintą tiekėjo parašu, ir virtualios aplinkos suformuota dalyvių dalyvavimo ataskaitą arba tiekėjo parašu patvirtintą dalyvavusių asmenų sąrašą arba dalyvio patvirtinimas el. paštu. Patvirtinime turi būti nurodyta dalyvio vardas, pavardė, Mokymų data, pradžios ir pabaigos laikas bei tikslus pavadinimas, momentines ekrano nuotraukas (printscreen) ir ar Mokymų įrašą; 
  20.2. ataskaitoje turi būti nurodyti asmenys, dalyvavę Mokymuose, jų prisijungimo ir atsijungimo 
laikas bei bendra dalyvavimo trukmė.  
    20.3. PO patikrina ir suderina dalyvių, kuriems turi būti išduotos pažymos apie dalyvavimą Mokymuose, sąrašą.  
    20.4. Tiekėjas išsiunčia Mokymų dalyviams dalyvavimo pažymas ir mokomąją medžiagą (kurią gavo iš tiekėjo, atsakingo už lektorių paslaugas) ne vėliau kaip per 7 kalendorines dienas Mokymams pasibaigus.
20.5. Dalyvavimo pažymose turi būti nurodyti: dalyvio vardas, pavardė, Mokymų pavadinimas, jų vykdymo data, projektas-vykdytojas. Taip pat pažymėjimuose turi būti Techninės specifikacijos 7 punkte nurodyti viešinimo ženklai.
20.6. Tiekėjas parengia, renka ir pateikia PO Mokymų vertinimo anketas. Anketoje, kuri gali būti vardinė arba anoniminė, Dalyvio Mokymų įvertinimas teikiamas pagal šiuos kriterijus: lektorių turinio ir bendravimo su Dalyviu kompetencijos, Medžiagos atitikimas Programos temoms, Mokymų struktūros aiškumas, užduočių formulavimo tikslumas ir jų atlikimo vertinimas, abipusio grįžtamojo ryšio gavimas ir nauda Dalyviui. Anketa gali būti Dalyviui pateikta Mokymų pabaigoje arba iš karto po Mokymų. Tiekėjas pateikia anketas per 7 kalendorines dienas Mokymams pasibaigus. 
20.7. Paslaugos turi būti teikiamos visą sutarties galiojimo laikotarpį. Paslaugų teikimas yra susijęs su I-os pirkimo dalies paslaugų teikimu, todėl vėluojant teikti I-os dalies paslaugas, gali būti stabdomas šios pirkimo dalies paslaugų sutarties vykdymas ir koreguojami terminai, taip kaip numatyta Paslaugų pirkimo pardavimo sutarties Bendrųjų sąlygų 21 punkte.
20.8. Paslaugos tiekėjas privalo sudaryti susitarimą su PO dėl asmens duomenų tvarkymo, kuris yra neatsiejama pirkimo pardavimo paslaugų sutarties dalis.

V. PASLAUGŲ TEIKIMO TERMINAI

21. Tiekėjas per 5 kalendorines dienas po sutarties pasirašymo surengia susitikimą su PO, kuriame susitariama dėl teikiamų paslaugų grafiko (toliau – Grafikas) ir atsakingo asmens, su kuriuo bus derinamos visos paslaugų teikimo procedūros, paskyrimo. 
22. Tiekėjas per 10 kalendorinių dienų nuo sutarties pasirašymo privalo parengti Mokymų organizavimo paslaugų teikimo grafiką ir pateikti jį PO. Grafikas gali būti koreguojami abipusiu raštišku šalių susitarimu. PO pateikus pastabas el. paštu Grafikui tikslinti, Teikėjas pakoreguoja Grafiką pagal pateiktus pastebėjimus per 3 kalendorines dienas ir pateikia jį PO galutiniam tvirtinimui.
23. Pagrindiniai I pirkimo dalies – Mokymų darbotvarkių ir medžiagos parengimo bei lektorių paslaugų terminai:
	Etapai
	Rezultatai
	Terminai 

	I etapas
	[bookmark: _heading=h.m2k48yua2yun]Tiekėjas (-ai) surengia susitikimą su PO dėl pirmų Mokymų darbotvarkių ir medžiagos parengimo bei lektorių teikiamų Paslaugų grafiko ir atsakingo (-ų) asmens (-ų) pristatymo paslaugų teikimui derinti. 

PO patvirtina Paslaugų grafiką (-us).
	Per 5 kalendorines dienas po Sutarties įsigaliojimo.



Per 10 kalendorinių dienų nuo sutarties įsigaliojimo. 

	II etapas

	Tiekėjas el. paštu pateikia PO derinti pirmų Mokymų darbotvarkę.
	Likus 30 kalendorinių dienų iki Mokymų.

	
	PO pateikia projekto viešinimo ženklus ir nemokamų lektorių kontaktus, patvirtina darbotvarkę
	Per 4 kalendorines dienas nuo gavimo.

	III etapas

	Tiekėjas aktyviai komunikuoja su lektoriais ir tiekėjais, atsakingais už pirmų Mokymų organizavimą.
	Pradedant ne vėliau kaip prieš 20 kalendorinių dienų iki Mokymų pradžios.

	IV etapas

	Tiekėjas iki pirmų Mokymų perduoda lektorių mokomąją medžiagą (el. formatu) atsakingam NŠA atstovui 
ir pasibaigus pirmiems Mokymams ją (el. formatu) perduoda už Mokymų organizavimą atsakingam tiekėjui, kuris ją išsiųs dalyviams (el. paštu).
	Ne vėliau kaip prieš 5 kalendorines dienas iki Mokymų pradžios ir ne vėliau kaip per 5 kalendorines dienas po Mokymų pabaigos.

	V etapas
	PO paslaugų priėmimo ir vertinimo komisija patvirtina dėl suteiktų paslaugų tinkamumo protokolu 
	Po paslaugų atlikimo per 7 kalendorines dienas.

	VI etapas

	Pasirašomas Paslaugų perdavimo–priėmimo aktas
	Po protokolo registravimo per 10 kalendorinių dienų.
 50 proc. apmokėjimas.

	VII etapas

	Tiekėjas (-ai) surengia susitikimą su PO dėl antrų Mokymų darbotvarkių ir medžiagos parengimo bei lektorių teikiamų Paslaugų grafiko ir atsakingo (-ų) asmens (-ų) pristatymo paslaugų teikimui derinti. 

PO patvirtina Paslaugų grafiką (-us).
	Per 5 dienas nuo PO antrų Mokymų datos paskelbimo.



Per 10 kalendorinių dienų nuo Mokymų datos paskelbimo

	VIII etapas
	Tiekėjas el. paštu pateikia PO derinti antrų Mokymų darbotvarkę.
	Likus 30 kalendorinių dienų iki Mokymų.

	

IX 
etapas
	PO pateikia projekto viešinimo ženklus ir nemokamų lektorių kontaktus, patvirtina darbotvarkę.
	Per 10 kalendorinių dienų nuo gavimo.

	
	Tiekėjas aktyviai komunikuoja su Lektoriais ir tiekėjais, atsakingais už antrų Mokymų organizavimą.
	Pradedant ne vėliau kaip prieš 20 kalendorinių dienų iki Mokymų pradžios.

	X etapas
	Tiekėjas iki antrų Mokymų perduoda lektorių mokomąją medžiagą (el. formatu) atsakingam NŠA atstovui ir jiems pasibaigus mokomąją medžiagą (el. formatu) perduoda už organizavimą atsakingam tiekėjui, kuris ją išsiųs dalyviams (el. paštu).
	Ne vėliau kaip prieš 5 kalendorines dienas iki Mokymų pradžios ir ne vėliau kaip per 5 kalendorines dienas pasibaigus Mokymams. 

	XI etapas
	PO paslaugų priėmimo ir vertinimo komisijos patvirtinimas dėl suteiktų paslaugų tinkamumo protokolu.
	Po paslaugų atlikimo per 7 kalendorines dienas, jei nenustatoma trūkumų. Nustačius trūkumus, kuriuos PO pripažįsta neesminiais, Tiekėjas turi ištaisyti per PO nurodytą terminą, bet ne vėliau nei iki Sutarties galiojimo pabaigos.

	XII etapas
	Pasirašomas Paslaugų perdavimo–priėmimo aktas. 
	Po protokolo registravimo per 5 darbo dienas.
50 proc. apmokėjimas.



24. Pagrindiniai II pirkimo dalies – Mokymų organizavimo paslaugų terminai:
	Etapai
	Rezultatai
	Terminai 

	I etapas
	Tiekėjas (-ai) surengia susitikimą su PO dėl pirmų Mokymų organizavimo teikiamų Paslaugų grafiko ir atsakingo asmens paslaugų teikimui derinti. 

PO patvirtina Paslaugų grafiką.
	Per 5 kalendorines dienas po Sutarties įsigaliojimo


Per 10 kalendorinių dienų nuo Sutarties įsigaliojimo.

	II etapas

	PO el. paštu pateikia Tiekėjui preliminarų pirmų Mokymų dalyvių sąrašą. 
	Likus ne mažiau kaip 50 kalendorinėms dienoms iki Mokymų.

	III etapas

	Tiekėjas išsiunčia pirmų Mokymų dalyviams el. paštu anketą, siekdamas išsiaiškinti dalyvių specialiuosius poreikius. 

Tiekėjas anketas perduota PO. 
	Likus ne mažiau kaip 40 kalendorinių dienų iki Mokymų.


Likus ne mažiau kaip 25 kalendorinėms dienoms iki Mokymų pradžios;

	IV 
etapas

	Tiekėjas (-ai) suderina su PO pirmų Mokymų viešinimo / reprezentacijos turinį ir formas.
	Ne vėliau kaip prieš 20 kalendorinių dienų iki Mokymų pradžios.

	V 
etapas

	Tiekėjas bendradarbiauja su Tiekėju (-ais), atsakingu (-ais) už lektoriaus (-ių) paslaugas. Tiekėjas siunčia PO pirmų Mokymų dalyviams ir Tiekėjui, atsakingam už darbotvarkės parengimo ir lektorių paslaugas, prisijungimo prie pirmų Mokymų nuorodą ir instrukciją.
	Ne vėliau kaip prieš 20 kalendorinių dienų iki Mokymų.

	VI 
etapas
	PO pateikiamų dokumentų formų (dalyvių sąrašų ir anketų) užpildymas.  
	Mokymų dieną.

	VII 
etapas
	Tiekėjas (el. paštu) išsiunčia pirmų Mokymų dalyviams dalyvavimo pažymas, mokomąją medžiagą, įrašą ir Mokymų vertinimo anketas (TS 20.6. punktas)
	Ne vėliau kaip per 7 kalendorines dienas Mokymams pasibaigus.

	VIII 
etapas
	Tiekėjas el. paštu atsiunčia PO pirmų Mokymų dalyvių duomenis (kiekvieno dalyvio anketą, lankomumo ataskaitą ar parašu patvirtintą dalyvių sąrašą, momentines ekrano nuotraukas ir ar nuotolinių mokymų įrašą ir (ar) dalyvių patvirtinimus, kad dalyvavo Mokymuose.
	Per 14 kalendorinių dienų pasibaigus Mokymams. 

	 IX 
etapas
	PO paslaugų priėmimo ir vertinimo komisijos patvirtinimas dėl suteiktų paslaugų tinkamumo protokolu.
	Po paslaugų atlikimo per 7 kalendorines dienas.

	 X etapas
	Pasirašomas Paslaugų perdavimo–priėmimo aktas 
	Po komisijos patvirtinimo per 10 kalendorinių dienų.
50 proc. apmokėjimas.

	XI etapas
	Tiekėjas (-ai) surengia susitikimą su PO dėl antrų Mokymų organizavimo teikiamų Paslaugų grafiko ir atsakingo asmens paslaugų teikimui derinti. 

PO patvirtina Paslaugų grafiką.
	Per 5 kalendorines dienas po Mokymų datos paskelbimo


Per 10 kalendorinių dienų nuo antrų Mokymų datos paskelbimo.

	XII 
etapas
	PO el. paštu pateikia Tiekėjui preliminarų antrų Mokymų dalyvių sąrašą.
	Likus ne mažiau kaip 50 kalendorinėms dienoms iki antrų Mokymų.

	XIII etapas
	Tiekėjas išsiunčia antrų Mokymų dalyviams el. paštu anketą, siekdamas išsiaiškinti dalyvių specialiuosius poreikius. 

Tiekėjas anketas perduota PO. 
	Likus ne mažiau kaip 40 kalendorinių dienų iki Mokymų.

Likus ne mažiau kaip 25 kalendorinėms dienoms iki Mokymų pradžios;

	XIV 
etapas
	Tiekėjas (-ai) suderina su PO antrų Mokymų viešinimo / reprezentacijos turinį ir formas.
	Ne vėliau kaip prieš 20 kalendorinių dienų iki Mokymų.

	XV 
etapas 
	Tiekėjas bendradarbiauja su Tiekėju (-ais), atsakingu (-ais) už lektoriaus (-ių) paslaugas. Tiekėjas siunčia PO Mokymų dalyviams ir Tiekėjui, atsakingam už darbotvarkės parengimo ir lektorių paslaugas, prisijungimo prie antrų Mokymų nuorodą ir instrukciją. 
	Likus ne mažiau kaip 7 kalendorinėms dienoms iki Mokymų pradžios.

	XVI 
etapas 
	PO pateikiamų dalyvių dokumentų formų užpildymas.  
	Mokymų dieną. 

	XVII 
etapas
	Tiekėjas (el. paštu) išsiunčia dalyviams dalyvavimo pažymas, antrų Mokymų medžiagą, įrašą ir Mokymų vertinimo anketas (TS 20.6. punktas)
	Ne vėliau kaip per 7 kalendorines dienas Mokymams pasibaigus.

	XVIII
etapas
	Tiekėjas el. paštu atsiunčia PO antrų Mokymų dalyvių duomenis (kiekvieno dalyvio anketą, lankomumo ataskaitą ar parašu patvirtintą dalyvių sąrašą, momentines ekrano nuotraukas ir nuotolinių mokymų įrašą ir (ar) dalyvių patvirtinimus, kad dalyvavo Mokymuose.
	Per 14 kalendorinių dienų po įgyvendinimo.

	XIX 
etapas
	PO paslaugų priėmimo ir vertinimo komisijos patvirtinimas dėl suteiktų paslaugų tinkamumo.
	Po paslaugų atlikimo per 7 kalendorines dienas jei nenustatoma trūkumų. Nustačius trūkumus, kuriuos PO pripažįsta neesminiais, Tiekėjas turi ištaisyti per PO nurodytą terminą, bet ne vėliau nei iki Sutarties galiojimo pabaigos.

	XX etapas
	Pasirašomas Paslaugų perdavimo–priėmimo aktas.
	Po komisijos patvirtinimo per 5 darbo dienas.
50 proc. apmokėjimas.

